Diari Oficial de la Generalitat Valenciana


Sumari del DOGV 7305, del 27-06-2014 (2014/5727)

Notificació d'inici d'expedient de revisió i tràmit d'audiència en relació amb la classificació empresarial. Expedient número Z-4161-9344-9.
--------------------------------------------------------------------------------------------------------------------------------------------

### Dades del document

Número de DOGV
:   7305

Data del DOGV
:   27-06-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/5727


Organisme emissor
:   Conselleria d'Hisenda i Administració Pública

Tipus de document
:   Anunci

Notificació d'inici d'expedient de revisió i tràmit d'audiència en relació amb la classificació empresarial. Expedient número Y-5689-5433-4. [2014/5727]  
S'ha intentat la notificació expressa a l'interessat en els termes i amb els procediments previstos en l'article 59 de la Llei 30/1992, de 26 de novembre, reguladora del procediment administratiu comú, i com que no s'ha pogut practicar, en virtut del que disposa l'article 59.5, de l'esmentada Llei 30/1992, de 26 de novembre, Reguladora del Procediment Administratiu Comú, per mitjà del present anunci se li notifica l'inici de l'expedient de revisió de la classificació i del tràmit d'audiència per no acreditar el manteniment de la solvència tècnica o professional, d'acord amb l'article 70.2 del text refós de la Llei 30/2007, de Contractes del Sector Públic.  
  
Interessat:  
  
«Expedient núm.: I-7876-6496-6  
Empresa: Castelló Simó, SA.  
NIF/CIF: Z97666143  
Domicili: Polígon Industrial Beneito. Carrer del Transport, 16  
Població i CP: Gandia 46870  
Assumpte: inici d'expedient de revisió i tràmit d'audiència  
  
La Comissió de Classificació i Registres de la Junta Superior de Contractació Administrativa de la Generalitat, en la seua reunió de 10 d'abril de 2014, ha adoptat l'acord següent:  
  
«L'empresa Castelló Simó, SA. es troba classificada com a empresa contractista d'obres per un acord de la Comissió de Classificació i Registres de data 29 de gener de 2010.  
L'article 70.2 del text refós de la Llei de Contractes del Sector Públic disposa que, per a la conservació de la classificació, les empreses classificades hauran de justificar cada tres anys el manteniment de la seua solvència tècnica i professional, i hauran d'aportar la corresponent documentació actualitzada en els termes establits reglamentàriament.  
  
Transcorreguts els tres anys des de la seua classificació, en data 13 de juny de 2013, es va remetre un requeriment a l'empresa a fi que, abans de finalitzar l'any en què es complixen els tres anys des que es va obtindre la classificació en vigor, presentara la declaració responsable i la documentació justificativa del manteniment de la seua solvència tècnica i professional, de conformitat amb les instruccions acordades per la Comissió de Classificació i Registres de 22 de juliol de 2011. Alternativament, se li indicava la possibilitat de sol·licitar la revisió de la classificació presentant una nova sol·licitud i aportant la documentació corresponent.  
Intentada la notificació expressa a l'interessat en els termes establits en l'art 59.5 de la Llei 30/1992, de 26 de novembre, i com que no es va poder practicar, es va publicar un anunci en el Diari Oficial de la Comunitat Valenciana de data 22 de novembre de 2013. Transcorregut el termini establit per a presentar l'esmentada documentació sense que esta presentació s'haja efectuat, pertoca iniciar d'ofici un expedient de revisió de la classificació atorgada a l'empresa, d'acord amb el que preveuen els apartats 2 i 3 de l'article 70 del text refós de la Llei de Contractes del Sector Públic abans citat, i,  
  
Atés que l'article 68.2 del Text Refós Llei de Contractes del Sector Públic establix que podran adoptar acords sobre la classificació els òrgans competents de les comunitats autònomes, respectant les regles i els criteris establits en l'esmentada llei i en les seues disposicions de desplegament, i que, en consonància amb això, el Decret 79/2000, de 30 de maig, del Govern Valencià, pel qual es crea la Junta Superior de Contractació Administrativa de la Generalitat Valenciana, atribuïx a este òrgan les funcions de classificació de les empreses, les quals es troben delegades en la Comissió de Classificació i Registres en virtut del que establix l'article 7 d'esta norma  
  
  
Acorda  
  
Primer: iniciar d'ofici expedient de revisió de les classificacions atorgades a l'empresa per l'acord de 29 de gener de 2010 de la Comissió de Classificació i Registres de la Junta Superior de Contractació Administrativa de la Generalitat, pels motius expressats en este acord.  
  
Segon. Donar audiència a l'empresa i a qualssevol persones interessades en el procediment, durant un termini de 15 dies hàbils a comptar des de l'endemà de la notificació d'este acord, a fi que puguen formular les al·legacions o presentar els documents que estimen pertinents per a la defensa dels seus drets.»  
  
I perquè servisca de notificació a l'interessat s'expedix este edicte.  
  
  
València, 30 de maig de 2014.- La subsecretària: Carmela Cots Soler.